** (สำเนาคู่ฉบับ)**

ที่ มท 0816.3/ว กรมส่งเสริมการปกครองท้องถิ่น

 ถนนนครราชสีมา กทม. 10300

##  ธันวาคม 2564

## เรื่อง โครงการ “เทียนชนวน”

## เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาโครงการ “เทียนชนวน” จำนวน 1 ชุด

 ด้วยกรมส่งเสริมการปกครองท้องถิ่นร่วมกับศูนย์ยวพัฒน์ มูลนิธิรัฐบุรุษ พลเอกเปรม
ติณสูลานนท์ และกรมประชาสัมพันธ์ ดำเนินการโครงการ “เทียนชนวน” มีวัตถุประสงค์เพื่อส่งเสริมกิจกรรมจิตอาสาในด้านการพัฒนาทรัพยากรมนุษย์ โดยส่งเสริมเยาวชนรุ่นพี่ให้มีจิตอาสาปฏิบัติหน้าที่ “วิทยากรอาสา”เสริมสร้างความรู้แก่เยาวชนรุ่นน้องด้วยการจัดกิจกรรมที่เหมาะสม

 กรมส่งเสริมการปกครองท้องถิ่นพิจารณาแล้วเห็นว่า โครงการ “เทียนชนวน” เป็นโครงการ
ที่ส่งเสริมให้เยาวชนได้แสดงศักยภาพของตนในการทำกิจกรรมจิตอาสาที่เป็นประโยชน์ต่อเยาวชนรุ่นน้อง
ในโรงเรียนเป็นการสร้างพลเมืองไทยที่มีคุณภาพ ตามเป้าหมายด้านการพัฒนาและเสริมสร้างศักยภาพทรัพยากรมนุษย์ ตามยุทธศาสตร์ชาติ พ.ศ. 2561 - 2580 ขอความร่วมมือจังหวัดประชาสัมพันธ์ให้องค์กรปกครองส่วนท้องถิ่นที่มีสถานศึกษาในสังกัดทราบ และพิจารณาเข้าร่วมโครงการโดยติดตามรายละเอียด
ได้ที่เพจ Facebook “เทียนชนวน” พร้อมทั้งรายงานผลการเข้าร่วมโครงการให้กรมส่งเสริมการปกครองท้องถิ่นทราบด้วย รายละเอียดปรากฏตาม QR Code ท้ายหนังสือฉบับนี้

 จึงเรียนมาเพื่อโปรดพิจารณา

##  ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. 02-241-9021-3 ต่อ 211

โทรสาร 02-241-9021-3 ต่อ 218

ไปรษณีย์อิเล็กทรอนิกส์ : saraban@dla.go.th

รอง อสถ. .................................

ผอ.กศ. ………………………………..

ผอ.กง.สศ. ................................

หน.ฝ.มป. .................................

จนท. ........................................

ผู้ประสานงาน นางสาวจรัสวรรณ ชื่นสวัสดิ์ โทร. 08-4104-1147

